Stadiwm Al Bayt

Stadiwm pêl-droed â tho y gellir ei dynnu'n ôl yn Al Khor, Catar, yw Stadiwm Al-Bayt (). Mae wedi'i leoli tua 35 km o Doha. Bydd yn cael ei ddefnyddio ar gyfer gemau Cwpan y Byd FIFA 2022, a fydd yn dechrau 20 Tachwedd 2022. Dyfarnwyd cytundeb adeiladu'r stadiwm i Webuild Sp A. a Cimolai yn 2015. Ym mis Ionawr 2020, derbyniodd y stadiwm dystysgrifau cynaliadwyedd dylunio ac effeithlonrwydd ynni.

 Cynlluniau 
Bydd gêm agoriadol Cwpan y Byd Pêl-droed 2022 yn cael ei chynnal yn Stadiwm Al Bayt, 20 Tachwedd 2022. Cafodd y dyluniad pensaernïol ei ysbrydoli gan bebyll traddodiadol pobl nomadig Catar. Bydd yn cynnwys to, y gellir ei dynnu'n ôl ac hefyd yn cynnwys ystafelloedd gwesty moethus ac ystafelloedd gyda golygfeydd balconi o'r cae pêl-droed. Bydd y parcio ar y safle i 6,000 o geir ac o safbwynt trafnidiaeth gyhoeddus, bydd 350 o fysiau'n mynd a dod o'r safle a 150 o fysiau/gwennol cyhoeddus, yn ogystal â 1,000 o dacsis a thacsis dŵr. Bydd y stadiwm yn gallu dal tua 60,000 o gefnogwyr Cwpan y Byd 2022, gan gynnwys 1,000 o seddi i'r wasg. 

 Adeiladu ar gyfer Cwpan y Byd FIFA Catar 2022 
Mae Stadiwm Al Bayt yn Catar yn un o saith stadiwm sy'n cael eu trosi ar gyfer Cwpan y Byd FIFA Catar 2022 a dyma'r ail stadiwm fwyaf ar ôl Stadiwm Eiconig Lusail. Dyluniwyd y stadiwm gan Dar Al-Handasah. Yn dilyn Cwpan y Byd 2022, disgwylir iddo gael ei addasu'n stadiwm â 32,000 o seddi yn ogystal â gwesty pum seren, canolfan siopa a chyfleusterau chwaraeon eraill.

Datgelodd ymchwiliad yn 2021 gan The Guardian fod dros 6500 o weithwyr mudol o Bangladesh, India, Pacistan, Nepal a Sri Lanca wedi marw rhwng 2010 a 2020 wrth adeiladu lleoliadau Cwpan y Byd 2022 yn Catar. Nid oedd y ffigurau a ddefnyddiwyd gan The Guardian yn cynnwys galwedigaeth na man gwaith y gweithwyr felly ni ellid cysylltu marwolaethau yn bendant â'r gwaith adeiladu ar gyfer Cwpan y Byd 2022, ond mai “yr unig reswm roedd cyfran sylweddol iawn o’r gweithwyr mudol sydd wedi marw ers 2011 yn y wlad oherwydd i Qatar ennill yr hawl i gynnal Cwpan y Byd."

 Hanes 
Cynhaliwyd y gêm gyntaf yn Stadiwm Al Bayt yn ystod Cwpan Arabaidd FIFA 2021, gan gynnwys rownd derfynol y twrnamaint ar 18 Rhagfyr 2021.

Dyddiad Tîm #1 Canlyniad Tîm #2 Rownd 30 Tachwedd 2021 1–0 Grŵp A 3 Rhagfyr 2021 2–0 Grŵp B 6 Rhagfyr 2021 3–0 Grŵp A 10 Rhagfyr 2021 5–0 Rownd yr wyth olaf

 Cwpan y Byd FIFA 2022 
Bydd Stadiwm Al Bayt yn cynnal naw gêm yn ystod Cwpan y Byd FIFA 2022.
Dyddiad Tîm #1 Canlyniad Tîm #2 Rownd Presenoldeb 20 Tachwedd 2022 - Grŵp A 23 Tachwedd 2022 - Grŵp F 25 Tachwedd 2022 - Grŵp B 27 Tachwedd 2022 - Grŵp E 29 Tachwedd 2022 - Grŵp A 1 Rhagfyr 2022 - Grŵp E 4 Rhagfyr 2022 Enillwyr Grŵp B - Grŵp A ail safle Rownd 16 10 Rhagfyr 2022 Gêm Enillwyr 51 - Gêm Enillwyr 52 Chwarter-derfynol 14 Rhagfyr 2022 Gêm Enillwyr 59 - Gêm Enillwyr 60 Rowndiau Cynderfynol

 Cyfeiriadau 

Categori:Adeiladau ac adeiladwaith yng Nghatar
Categori:Pêl-droed yng Nghatar
Categori:Stadia